CELEX: C2006/212/28
Language: da
Date: 2006-09-02 00:00:00
Title: Sag C-268/06: Anmodning om præjudiciel afgørelse indgivet af Labour Court (Irland) den 19. juni 2006 — Impact mod Minister for Agriculture and Food, Minister for Arts, Sport and Turism, Minister for Communications, Marine and Natural Resources, Minister for Foreign Affairs, Minister for Justice, Equality and Law Reform, Minister for Transport

2.9.2006   
            
            
               DA
            
            
               Den Europæiske Unions Tidende
            
            
               C 212/16
            
         Anmodning om præjudiciel afgørelse indgivet af Labour Court (Irland) den 19. juni 2006 — Impact mod Minister for Agriculture and Food, Minister for Arts, Sport and Turism, Minister for Communications, Marine and Natural Resources, Minister for Foreign Affairs, Minister for Justice, Equality and Law Reform, Minister for Transport
   (Sag C-268/06)
   (2006/C 212/28)
   Processprog: engelsk
   Den forelæggende ret
   Labour Court (Irland).
   Parter i hovedsagen
   
      Sagsøger: Impact.
   
      Sagsøgte: Minister for Agriculture and Food, Minister for Arts, Sport and Turism, Minister for Communications, Marine and Natural Resources, Minister for Foreign Affairs, Minister for Justice, Equality and Law Reform, Minister for Transport
   Præjudicielle spørgsmål
   
               1.
            
            
               Skal Rights Commissioners og Labour Court ved afgørelsen af en sag i første instans ud fra nationale retsregler eller ved en appelsag til prøvelse af en sådan afgørelse ifølge et fællesskabsretligt princip (navnlig ækvivalens- og effektivitetsprincippet) anvende en bestemmelse med direkte virkning i Rådets direktiv 1998/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP (1), når:
               
                           —
                        
                        
                           Rights Commissioner og Labour Court ikke er tillagt udtrykkelig kompetence hertil i henhold til national ret, herunder de nationale bestemmelser, der gennemfører direktivet
                        
                     
                           —
                        
                        
                           borgere ved High Court kan gøre alternative krav gældende som følge af, at deres arbejdsgiver har undladt at anvende direktivet på deres individuelle forhold, og
                        
                     
                           —
                        
                        
                           borgere kan gøre alternative krav gældende ved en ordinær domstol mod medlemsstaten med påstand om erstatning for skade, de har lidt som følge af, at medlemsstaten ikke har gennemført direktivet rettidigt?
                        
                     
         
               2.
            
            
               Hvis spørgsmål 1 besvares bekræftende,
               
                           a)
                        
                        
                           Er § 4, stk. 1, i rammeaftalen vedrørende tidsbegrænset ansættelse, der er indgået af EFS, UNICE og CEEP, og som er knyttet som bilag til direktiv 1999/70/EF, ubetinget og tilstrækkelig præcist affattet til, at den kan påberåbes af en borger ved en national domstol?
                        
                     
                           b)
                        
                        
                           Er § 5, stk. 1, i rammeaftalen vedrørende tidsbegrænset ansættelse, der er indgået af EFS, UNICE og CEEP, og som er knyttet som bilag til direktiv 1999/70/EF, ubetinget og tilstrækkelig præcist affattet til, at den kan påberåbes af en borger ved en national domstol?
                        
                     
         
               3.
            
            
               Udelukker § 5, stk. 1, i rammeaftalen vedrørende tidsbegrænset ansættelse, der er indgået af EFS, UNICE og CEEP, og som er knyttet som bilag til direktiv 1999/70/EF, en medlemsstat, der handler i sin egenskab af arbejdsgiver, fra at forny en tidsbegrænset ansættelseskontrakt med op til otte år i perioden, efter at det nævnte direktiv skulle have været gennemført, og før gennemførselslovgivningen var vedtaget i national ret, under hensyn til Domstolens svar på spørgsmål 1 og spørgsmål 2(b), hvis:
               
                           —
                        
                        
                           kontrakten ved alle tidligere lejligheder var blevet fornyet for kortere perioder, og arbejdsgiveren har brug for den ansattes tjenesteydelser i den udvidede periode,
                        
                     
                           —
                        
                        
                           fornyelsen for den udvidede periode har den virkning at begrænse anvendelsen af den fulde nyttevirkning for en borger af rammeaftalens § 5, når den gennemføres i national ret, og
                        
                     
                           —
                        
                        
                           der ingen objektive grunde er, som ikke vedrører den ansattes status som en person med tidsbegrænset ansættelse, for en sådan fornyelse.
                        
                     
         
               4.
            
            
               Hvis spørgsmål 1 eller spørgsmål 2 besvares benægtende, er Rights Commissioner og Labour Court da forpligtet til ved en fællesskabsretlig bestemmelse (navnlig forpligtelsen til at fortolke national ret i lyset af ordlyden og formålet med et direktiv, således at det er muligt at opnå det resultat, som direktivet forfølger) at fortolke nationale retsregler, der er vedtaget til gennemførelse af Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, således at de har tilbagevirkende kraft til den dato, hvor direktivet skulle have været gennemført, hvis:
               
                           —
                        
                        
                           den nationale retsregels ordlyd ikke udtrykkeligt udelukker en sådan fortolkning, men
                        
                     
                           —
                        
                        
                           en national bestemmelse om lovfortolkning udelukker anvendelse med tilbagevirkende kraft, medmindre der findes en klar og utvetydig bestemmelse om det modsatte?
                        
                     
         
               5.
            
            
               Hvis spørgsmål 1 eller spørgsmål 4 besvares bekræftende, omfatter »ansættelsesvilkårene« i § 4 i rammeaftalen, der er knyttet som bilag til direktiv 1990/70/EF, en ansættelseskontrakts vilkår vedrørende løn og pensioner?
            
         
      (1)  EFT L 175, s. 43.